Document ID: /roh_data/filtered/fineweb-2-filterrobots_roh.jsonl.gz/24483

En l'entir mund vegnian pli che 12 milliuns stgatlas clamadas enavos. Tozzels d'uffants sajan gia vegnids malsauns. Lactalis è in dals pli gronds concerns da latgaria dal mund.
Il schef dal concern Lactalis, Emmanuel Besnier, a empermess d'indemnisar las famiglias pertutgadas. Las consequenzas per ils consuments, tranter auter pops sut sis mais, fetschian quitads ad el.
Gia il december 2017 aveva il concern da latgaria stuì clamar enavos tonnas da pulvra da latg da pops pervia da privel da salmonellas. Quai suenter che pli che 30 pops eran vegnids malsauns. En il fratemp hai era dà in cas en la Spagna. In cas en la Grezia vegn anc intercurì.
RR novitads 10:00
Salmonellas
Salmonellas pon chaschunar malsognas dal tract digestiv sco diarrea. Savens s'infecteschan persunas sur la maglia.